Kallis prinssi

Kallis prinssi () on Christer Kihlmanin romaani vuodelta 1975. Sen julkaisi Söderströms ja Pentti Saaritsan suomennoksen julkaisi Tammi.

Romaani on sen päähenkilön liikemies Donald Blaadhin tilitys elämästään. Hän on ryysyistä rikkauksiin nouseva mies, jonka ihmissuhteet ovat vain väline. Elämä on hänelle kilpailua, jossa on koko ajan pyrittävä voittoon. Teos on romaanisarjan itsenäinen aloitusteos, yhteiskuntahistoriallinen kuvaus sotienjälkeisestä Suomesta 1970-luvulle.Tanskanen, Katja: Kallis prinssi, esittely.

Kirjaan suhtauduttiin kahtalaisesti: ruotsinkieliset pitivät Kihlmania pesänlikaajana, suomenkielisille hän oli radikaali modernisti, ennakkoluulojen murtaja ja itsetilittäjä. Kirjaan kohdistuneet äärivasemmiston ankara kritiikki ja suomenruotsalaisen porvariston viha ajoivat Kihlmanin pakoon Argentiinaan, jossa vietetystä elämästä syntyi kaksi, jälleen pahastusta herättänyttä, kirjaa.Lassila, Pertti: Elämän suunnattomasta mutkikkuudesta. Helsingin sanomat.

 Lähteet 

Luokka:Suomalaiset romaanit
Luokka:Vuoden 1975 kirjat